
ПРВА НОВА БАЊА ДОО БЕОГРАД - у стечају ОБЈАВЉУЈЕ ПОЗИВ ЗА ДОСТАВЉАЊЕ ПОНУДА за вршење услуга процене вредности правног лица са проценом целисходности и процене вредности стечајног дужника
	На основу члана 132. став 2. и члана 135. став 2. Закона о стечају („Службени гласник РС“, бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), као и поглавља III и VIII Националног стандарда о начину и поступку уновчења имовине стечајног дужника- Национални стандард број 5 правилника о утврђивању националних стандарда за управљање стечајном масом („Службени гласник РС“, бр. 62/2018)

ПРВА НОВА БАЊА ДОО БЕОГРАД - у стечају

ОБЈАВЉУЈЕ
 ПОЗИВ ЗА ДОСТАВЉАЊЕ ПОНУДА 
за
вршење услуга процене вредности правног лица са проценом целисходности и
процене вредности имовине стечајног дужника

Предмет процене је стечајни дужник као правно лице, са проценом целисходности, односно његова имовина, непокретности уписане у ЛН број: 1863 КО Попадић
Проценитељ је дужан да о извршеној процени наручиоцу достави Извештај о извршеној процени, са проценом целисходности продаје стечајног дужника као правног лица, односно целокупне имовине или имовинске целине стечајног дужника у 3 примерка у писаној и електронској форми. Извештај обавезно мора да садржи:
·           Предмет процене, датум процене, процену вредности стечајног дужника као правног лица и његове имовине са стањем на дан израде процене, са посебним приказом имовине са теретом и имовине без терета, са проценом целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника, све исказано у еврима у динарској противвредности, опис метода коришћених у процени, претпоставке и евентуално ограничавајуће услове при изради Извештаја о процени.
Проценитељ је дужан да процену врши у складу са Међународним и Националним стандардима који се примењују при процени, Законом о проценитељима вредности непокретности, Законом о стечају, Нционалним стандардом бр. 5 Правилника о утврђивању националних стандарда за управљање стечајном масом и свим другим прописима Републике Србије.
Проценитељ ће извшити процену целисходности продаје стечајног дужника као правног лица, односно целокупне имовине или имовинске целине стечајног дужника у односу на продају појединачне имовине стечајног дужника, утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима), као и предложити начин продаје, на основу процене, при коме ће се повериоци највише намирити.
Понуђачи су дужни да своје понуде доставе најкасније до 04.12.2023. године до 12 часова на адресу Магнус биро, Огранак Нови Сад ул. Милоша Црњанског бр.1, са назнаком Понуда за процену за Прва нова бања доо Београд - у стечају.
Заинтересовани понуђачи могу да изврше увид у правно- имовинску, рачуноводствену и осталу документацију стечајног дужника, уз претходни договор са стечајним управником, са циљем оцене обима ангажовања, рока извршења посла, цене услуге и начина плаћања.
Понуде се достављају у затвореним ковертама, поштом или лично, на предходно наведену адресу. Особа задужена за све додатне информације је стечајни управник проф. др Милан Д Љубојевић, тел: 063/546-272.

Понуда обавезно мора да садржи:
· доказе о испуњености услова из овог Позива,
· имена ужег тима који ће радити процену са задужењима и референцама,
· имена ширег консултантског тима,
· рок у коме ће извршити процену,
· цену за пружену услугу исказану искључиво у динарима са посебно исказаним ПДВ-ом,
· рок плаћања.
Понуда мора да буде јасна, недвосмислена, читко исписана и оверена печатом и потписом овлашћених лица. Понуде са варијантама нису дозвољене.
Све понуде се достављају на српском језику.
Одабир најповољнијег понуђача ће извршити Одбор поверилаца у роковима прописаним Националним стандардом бр.5. У случају да Одбор поверилаца не донесе одлуку у прописаном року, избор понуђача ће извшити стечајни управник.
Понуду за учешће могу поднети лиценцирани проценитељи, као и:
· да је регистрован за обављање одговарајуће делатности код надлежног органа,
· ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде,
· да располаже неопходним финансијским, пословним и кадровским капацитетом за извршење посла која је предмет понуде и то: да у року од 3 пословне године није имао пословни губитак, да у периоду од 3 године које претходе објави није био евидентиран у принудној наплати НБС.

У Новом Саду, 21.11.2023. године   
Стечајни управник
Проф. др Милан Д Љубојевић

